ROMÂNIA                                                                                            SE APROBĂ 
JUDEŢUL TIMIŞ                                                                                      PRIMAR
PRIMĂRIA TIMIŞOARA                                                  Dr. ing. GHEORGHE CIUHANDU   

DIRECŢIA EDILITARĂ 

NR. 2005

REFERAT
privind aprobarea bugetului de venituri şi cheltuieli pe anul 2005 al Companiei Locale de Termoficare ,,COLTERM” S.A.

Proiectul  bugetului de venituri şi cheltuieli al S .C.Colterm S.A. pentru anul 2005 a avut în vedere realizările anului 2004 care sunt conform balanţei de verificare provizorii încheiate la 31.12.2004 . Faţă de profitul provizoriu înregistrat pe anul 2004, în valoare de 84,7 mld. lei se propune realizarea unui profit brut de 13,5 mld. lei în condiţiile menţinerii tarifelor actuale pentru producţia livrată din cele două C.E.T.-uri. Pentru producţia livrată din centralelel de cartier (10% din producţia totală) s-a avut în vedere majorarea preţului de livrare cu circa 10% în funcţie de modificarea preţului la gaz. 


Necesarul de subvenţie este influenţat deicisiv de momentul şi procentul cu care creşte preţul naţional de referinţă  pentru energia termică livrată populaţiei.La calculul subvenţiei începând cu 1.07.2005 s-a avut în vedere o majorare a preţului de referinţă cu 12% începînd cu sem. II . 2005 .


Costurile cu combustibilul tehnologic au fost determinate luându-se în calcul majorarea preţului de achiziţie pentru cărbune şi păcură de 10% şi cu 20% începând cu 1.04.2005 pentru gazele naturale.


Profitul net al anului 2005 se propune a fi utilizat pentru constituirea de rezerve ( 5% conf. prevederilor legale) , impozitul pe profit (16%)  şi acoperirea parţială a pierderii contabile acumulate în anii anteriori .


Proiectul bugetului de venituri şi cheltuieli anexat a fost aprobat în sedinţa Consiliului de Administraţie al S.C. Colterm S.A. din data de 9.II 2005 şi se va rectifica ori de câte ori situaţia o va impune   

Având în vedere prevederile O.U.G. 79/2001 privind întărirea disciplinei economico-financiare precum şi  atribuţiile Consiliului Local Timişoara, în calitatea sa de acţionar unic al S.C.Colterm S.A,.rezultate din actul constitutiv al societăţii şi al Legii nr 31/ 1990 privind societăţile comerciale  propunem Consiliului Local al Municipiului Timişoara :


1.Aprobarea Bugetului de Venituri şi Cheltuieli pentru anul 2005 al Companiei Locale de Termoficare ,,Colterm” S.A. , conform anexei.  

